காற்று உணர்திறன்

காற்று உணர்திறன் (Air sensitivity) என்ற சொல் பொதுவாக வேதியியலில் காற்றின் பகுதிப் பொருள்களுடன் வேதிச் சேர்மங்களின் வினைதிறன் பற்றி கூறுவதற்காகப் பயன்படுத்தப்படுகிறது. பெரும்பாலும் வினைகள் வளிமண்டலத்திலுள்ள ஆக்சிசன் (O2) அல்லது நீராவியுடன் (H2O)Handling and Storage of Air-Sensitive Reagents , Technical Bulletin AL-134, Sigma-Aldrich நடைபெறுகின்றன. மேலும் காற்றின் மற்ற பகுதிப்பொருள்களான கார்பன் மோனாக்சைடு (CO), கார்பன் டையாக்சைடு (CO2), நைட்ரசன் (N2) ஆகியவற்றுடனும் வினைகள் நிகழ வாய்ப்புள்ளது.

 காற்றில்லா தொழில்நுட்பங்கள் 

காற்று உணர்திறன் கொண்ட சேர்மங்களை கையாளுவதற்காக பல்வேறு காற்று இல்லாத நுட்பங்கள் உருவாக்கப்பட்டுள்ளன. கையுறைப்பெட்டி மற்றும்  வெற்றிட வாயுப் பன்மடியம் என்ற இரண்டு முக்கிய காற்றில்லா தொழில்நுட்பக் கருவிகள் உள்ளன. கையுறைப்பெட்டி என்பது ஆர்கான் அல்லது நைட்ரசன் போன்ற மந்த வாயுக்களால் நிரப்பப்பட்ட ஒரு பெட்டியாகும்.Glove Boxes, The Glassware Gallery 
சாதாரண ஆய்வக உபகரணங்களை கையுறைப்பெட்டிகளில் அமைத்து கையாளலாம். வெற்றிட வாயுப் பன்மடியம் என்பது வெற்றிடம் மற்றும் மந்தவாயு இரண்டையும் பயன்படுத்தும் ஓர் அமைப்பாகும்.  தேவைக்கேற்றவாறு இக்கருவியில் உள்ள கண்ணாடியைப் பயன்படுத்தி வெற்றிடத்தை உருவாக்கவோ அல்லது மந்த வாயுவை நிரப்பிக்கொள்ளவோ முடியும்.

 படத் தொகுப்பு 

மேற்கோள்கள்

பகுப்பு:வேதியியல்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பகுப்பு:காற்று